Επιθετική συμπεριφορά μεταξύ μαθητών/τριών γυμνασίου: Η οπτική των εκπαιδευτικών
Creators: name: Παπαλαζάρου, Αλεξάνδρα Αναστασίου
Publisher: name: Aristotle University of Thessaloniki
Year: 2015
Subjects: Εκπαιδευτικοί δευτεροβάθμιας εκπαίδευσης
Επιθετικότητα μεταξύ μαθητών/τριών
Ερμηνευτική φαινομενολογική ανάλυση
Secondary school teachers
Aggressiveness amongst students
Interpretative phenomenological analysis

description: Η παρούσα εργασία αφορά στη διερεύνηση των αντιλήψεων των εκπαιδευτικών δευτεροβάθμιας εκπαίδευσης σχετικά με την επιθετική συμπεριφορά μεταξύ των μαθητών/τριών και της οπτικής τους, αναφορικά με το δικό τους ρόλο στην αντιμετώπιση του φαινομένου. Ο κυριότερος στόχος που τίθεται είναι η εξέταση της σύνδεσης των απόψεων των εκπαιδευτικών για το υπό μελέτη φαινόμενο και των στρατηγικών που εφαρμόζουν κατά τη διαχείριση σχετικών περιστατικών. Το δείγμα αποτελείται από 11 εκπαιδευτικούς διαφόρων ειδικοτήτων, οι οποίοι υπηρετούν σε γυμνάσια της Καλαμαριάς, του νομού Θεσσαλονίκης. Τα δεδομένα της έρευνας προσεγγίστηκαν ποιοτικά και η συλλογή τους έγινε με τη χρήση ατομικών, ημι-δομημένων συνεντεύξεων, ενώ η επεξεργασία τους πραγματοποιήθηκε με τη μέθοδο της ερμηνευτικής φαινομενολογικής ανάλυσης. Σύμφωνα με τα αποτελέσματα, οι εκπαιδευτικοί: (α) εκφράζουν αποσπασματικές γνώσεις για το φαινόμενο της επιθετικής συμπεριφοράς μεταξύ των μαθητών/τριών και τις επιμέρους διαστάσεις του, (β) πιστεύουν ότι η επιθετική συμπεριφορά αποτελεί αναπόσπαστο κομμάτι του τρόπου αλληλεπίδρασης των εφήβων, γεγονός που επηρεάζει τη στάση τους απέναντι στο φαινόμενο, (γ) αποδίδουν ευθύνες κυρίως στους γονείς, αναφορικά με την εκδήλωση επιθετικότητας των εφήβων στο σχολείο, (δ) εφαρμόζουν ποικίλες στρατηγικές παρέμβασης και, τέλος, (ε) αντιμετωπίζουν ποικίλα εμπόδια τα οποία, κατά τους ίδιους, δυσχεραίνουν την αποτελεσματικότητα των δράσεών τους και καθιστούν επιτακτική την επιμόρφωσή τους ή/και την παρουσία άλλων ειδικών στο σχολείο. Από τα αποτελέσματα της ανάλυσης προέκυψαν αξιόλογες παράμετροι για μελλοντικό σχεδιασμό και εφαρμογή προγραμμάτων πρόληψης και αντιμετώπισης του φαινομένου.
description: This thesis constitutes a research in the points of view of secondary school teachers concerning the aggressive behaviour amongst students and their perspectives regarding their own role in dealing with this phenomenon. The main goal is to examine the relation between the teachers’ views on the observed phenomenon and the policies they apply while dealing with such episodes. The sample includes 11 high-school teachers of various disciplines who serve in schools in the Kalamaria area of Thessaloniki. The approach to the data collected was qualitative and they were gathered through individual, semi-structured interviews, while the results were analysed through the Interpretative Phenomenological method. According to the results, teachers: a) express fragmentary knowledge as to the phenomenon of aggressive behaviour amongst students and its separate dimensions, b) believe that aggressive behaviour constitutes an integral part of the teenagers’ interaction in our times, and this belief affects the way they deal with the issue, c) attribute the main responsibility on parents as for the students’ aggressive behaviour at school, d) apply various policies to intervene in such incidents and, lastly, e) face various obstacles which, from their perspective, impede the efficacy of measures on their part. They stress the urgency for their own training or/and the presence of specialists at the school. The results have important implications for the future design and application of programs for the prevention and remedy of the phenomenon.